open-index/open-wikipedia-markdown huggingface dataset:
Britse Barbarians

Die **Barbarians** is 'n internasionale rugbyspan wat in Brittanje gestasioneer is. Die span bestaan uit uitgenooide spelers vanuit verskeie lande wat wedstryde teen besoekende nasionale spanne, of vir spesiale geleenthede, speel. Hulle bynaam is die "baabaas". Die Barbarians speel in tradisionele swart en wit truie, hoewel spelers die kouse van hulle tuisklubs dra. Hulle is bekend vir hulle opwindende hardlooprugby.

Die klub is op 9 April 1890 deur William Percy Carpmael gestig. Hy hou van die kultuur agter kort rugbyreise en kom met die idee van reëlmatige kort toere vorendag. Hulle wen hulle eerste wedstryd op 27 Desember 1890 teen die *Hartlepool Rovers* met 9 punte teen 4.

Die Suid-Afrikaanse rugbyspeler en -afrigter Nick Mallett het die span in 2009 afgerig.

## Wedstryde teen internasionale spanne 
duimnael|Die Barbarians in 1891
duimnael|Die Barbarians in 1904
[duimnael|Die Barbarians teen die [Springbokke in 2007]]
[duimnael|Die Barbarians teen die [Wallabies in 2011]]

## Rekords 
## Verwysings 
## Verdere leesstof 
*  

## Eksterne skakels 
*  Die Barbarians se amptelike webtuiste
Vuurtorings van Namibië

[duimnael|[Diazpuntvuurtoring]]
[duimnael|[Haai-eilandvuurtoring]]
[duimnael|[Pelikaanpuntvuurtoring]]
[duimnael|[Swakopmundvuurtoring]]

Hierdie is 'n lys van vuurtorings van Namibië.

## Sien ook 
* Vuurtorings van Suid-Afrika

## Verwysings 
## Bronne 
* 
* 

## Eksterne skakels 
* Vuurtorings van Namibië
Grootfontein (dubbelsinnig)

**Grootfontein** kan wees:

* Grootfontein, Namibië, dorp in Namibië
* Grootfontein, dorp in die Suid-Afrikaanse provinsie Noord-Kaap, nou Campbell genoem
* Grootfontein, Wes-Kaap, dorp by Uniondale in die Suid-Afrikaanse provinsie Wes-Kaap
Himeville

**Himeville** is 'n dorp naby die Drakensberg in KwaZulu-Natal; gestig in 1905. Dit is vernoem na sir Albert Hime, destydse Eerste Minister van Natal. Himeville is 'n hengeloord vir forelle en ook 'n boerderysentrum. Die afdraai na die Sanipas is 3&nbsp;km noord van die dorp.

## Sien ook 
* Lys van dorpe in Suid-Afrika

## Bronne 
* Ensiklopedie van Suidelike Afrika, Eric Rosenthal, 1967

## Verwysings 
## Eksterne skakels
Hintsa

duimnael|Skets van koning Hintsa ka Khawuta in die 1800's

**Hintsa ka Khawuta** (1789-1835) was 'n Xhosaopperhoof van die Gcaleka-stam. Hy is laat in die agtiende eeu gebore, en tree op die voorgrond tydens die Sesde Grensoorlog van 1835 teen die Kaapkolonie. 

Hy het uiteindelik vrede gesluit en aangebied om die Britte te help met die opspoor van gebuite beeste. Op een van die togte probeer hy egter ontsnap en hy word doodgeskiet op 12 Mei 1835. Hy is opgevolg deur sy seun, Kreli.

## Bronne 
* *Ensiklopedie van Suidelike Afrika*, Eric Rosenthal, 1967
Atlantiese makriel

[duimnael|links|*Scomber colias* soos in Liguria in [Italië afgeneem.]]

Die **Atlantiese makriel** (*Scomber colias*), is 'n vis wat voorkom in die Atlantiese Oseaan vanaf Brasilië tot by Kanada en ook in die Middellandse See. In Engels staan die vis bekend as die *Atlantic chub mackerel*.

## Sien ook 
* Makriel
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* *Scomber colias* by Fishbase.
Toringvalk

Die **toringvalk** (*Falco tinnunculus*) is 'n roofvoël wat aan die familie van valke (*Falconidae*) behoort. Die Latynse naam *tinnunculus* beteken "rinkelend", na aanleiding van die voëls se roep. In Engels staan die spesie as die *common kestrel* of *Eurasian kestrel* bekend. Die kransvalk is eens as 'n suidelike subspesie van hierdie kastrel gereken. Die roepe van die twee spesies is egter onderskeibaar, en by die toringvalk verskil die mannetjies en wyfies opsigtelik van mekaar. Die mannetjie het 'n grys kop en slegs 'n terminale swart band oor die stert, terwyl die wyfie se kop gestreep, en haar stertvere van bo tot onder geband is.

## Galery

Common Kestrel Falco tinnunculus Tal Chappar Rajasthan India 14.02.2013.jpg|'n Wyfie van die nominaatras *F. t. tinnunculus* in Indië
Common-Kestrel-5.jpg|'n Toringvalk hewe in die lug bo moontlike prooi
Common kestrel (Falco tinnunculus), Hurghada, Egypt - 20110923.jpg|Die subspesie *F. t. rupicolaeformis* in Egipte
Faucon_crécerelle_MHNT.jpg|Eier van 'n toringvalk
Turmfalken_IMG_2659.jpg|Twee kuikens wag op kos

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Twickenham

**Twickenham** is 'n groot voorstedelike dorp wat 10 kilometer suidwes van sentraal-Londen geleë is en is die hoofkwartier van die administratiewe area (Londen Borough) van *Richmond upon Thames*. Dit is een van die belangrike plaaslik distriksentrums soos in die Londen-plan geïdentifiseer. Met Londen se voorstedelike groei in die 20ste eeu het Twickenham uitgebrei en 'n bevolkingsontploffing beleef. Twickenham word in 1926 'n munisipaliteit en vorm sedert 1965 deel van die groter Londen area.

## Verwysings
Vader

duimnael|240px|Vader met sy kind.

**Vader** is die naam vir 'n man of manlike dier met nageslag. As die man die nageslag self bevrug het, word verwys na 'n *biologiese vader*. As die kind 'n ander biologiese vader het, word daar na 'n *pleegvader* of *stiefvader* verwys.

Die verwantskap van 'n vader tot sy kinders word met die term *vaderskap* aangedui.

Andere name vir vader is: *pa*, *papa*, *pappie*, *paps*.

## Sien ook 
* Moeder
* Broer
* Suster

## Eksterne skakels 
*
Hibiskus

***Hibiscus*** is 'n plantgenus wat hoort tot die familie *Malvaceae* en verwys na 'n groep struike wat oor 'n groot gebied van Suidelike Afrika voorkom. Dit floreer in sonskyn en vogtigheid. Vyf kelkblare is verenig aan die basis en vyf kroonblare en talle meeldrade vorm 'n buis om die stamper. Die bloeiwyse is okselstandig.

## Voorkoms en verspreiding 
Geel en pienk blomkleure kom oorheersend voor. Dekkan hennep (*Hibiscus cannabinus*), wat dwarsdeur Zimbabwe voorkom, het mooi geel blomme met 'n donker binneste. Die pragtige karmosyn (*Hibiscus praeteritus*) groei by die Victoria-waterval. Daar is baie variëteite in Kwazulu-Natal insluitende die oranje hibiskusklimop (*Hibiscus surattensis*), 'n kusklimop met gehaakte stekels. Wilde katoen, wilde stokroos en ligroos kiesieblaar behoort almal aan dieselfde familie. Die goue of dwerg (*Hibiscus aethiopicus*) is algemeen in die suide van Kaapland, veral na veldbrande. In die Kaapse Skiereiland groei ook die taai klein struik met pienk blomme, die (*Malvastrum scabriosum*).

Die hibiskus is 'n gewilde tuinplant waarvan sowat 300 spesies in veral die warmer dele van die wêreld aangetref word. In Suider-Afrika kom sowat 50 soorte voor. Die blomme is groot en opvallend, en is meestal geel of pienk, maar ook rooi of oranje. Sommige soorte hibiskusse is ook van ekonomiese belang. Die hibiskus is 'n tweesaadlobbige plant. Dit aard in tropiese en subtropiese toestande en die sowat 50 soorte wat in Suider-Afrika aangetref word, sluit bome, struike en kruide in.

Hibiskusblomme het gewoonlik vyf kelkblare en talle meeldrade, wat uit die boonste gedeelte van die stamper groei. Weens die opvallende, helderkleurige blomme, is hibiskusse baie gewilde tuinplante, ook in Suid-Afrika. Hulle verdra egter geen ryp nie en oorleef dus net in streke met rypvrye winters. Die hibiskus wat die beste teen ryp bestand is, is die Siriese hibiskus of alteaboompie (*Hibiscus syriacus*). Hibiskusblomme is gewoonlik geel of pienk maar die Chinese hibiskus (*Hibiscus rosa-sinensis*) kan ook helderrooi blomme hê.

'n Baie klein soort is die dwerghibiskus (*Hibiscus malacospermus*), wat maklik in Gauteng groei. Die kuskatoenboom (*Hibiscus tiliaceus*) kan 5&nbsp;m hoog word en groei veral by riviermondings. Hibiskusse is nie net mooi sierplante nie, maar is ook van ekonomiese belang. Hibiskusse wat in die tropiese dele van Afrika en Asië aangetref word (*Hibiscus cannabinus*), word reeds eeue lank in Indië vanweë sy vesel gekweek. Van die vlesige kelke van die *Hibiscus sabdariffa* kan jellie en blatjang gemaak word, terwyl die olieryke sade van die *Hibiscus esculentus* in sommige streke van Afrika as sopgroente gebruik word.

## Sien ook 
* Hibiskuskus

## Verwysings 
## Bronne 
* Plants of the World Online
* Wêreldspektrum, 1982,  band
**Ensiklopedie van Suidelike Afrika*, Eric Rosenthal, 1967
Willie Jonker

duimnael|regs|200px|Prof. dr. Willie Jonker.

Prof. dr. **Willem (Willie) Daniël Jonker** (1 Maart 1929 – 28 Augustus 2006) was predikant in die Nederduitse Gereformeerde Kerk, skrywer en van 1971 tot 2 Augustus 1992 professor aan die US se Kweekskool in dogmatiese vakke. Hy het ook lank die rubriek "Geestelike Waardes" in *Die Burger* onder voorletters "W.D.J." behartig.

Hy studeer van 1946 tot 1952 aan die Universiteit van Pretoria waar hy sy B.D. en M.A. (Afrikaans) behaal. Van 1952 tot 1955 studeer hy aan die Vrije Universiteit (Amsterdam) waar hy onder G.C. Berkouwer promoveer met die proefskrif "Mistieke liggaam en kerk in die nuwe Rooms-Katolieke teologie". Jonker begin sy gemeentelike bediening in 1955. In 1960 vertrek hy om verdere navorsing oorsee te doen.

In 1965 aanvaar hy die benoeming by Unisa as professor in kerk- en dogmageskiedenis en kerkreg. Na twee jaar as predikant van die NG gemeente Johannesburg-Oos (Irene) aanvaar hy in 1968 ’n pos in Kampen. In 1971 word hy na die Fakulteit Teologie (die Kweekskool) aan die Universiteit Stellenbosch beroep vir dogmatiese vakke. Hier dien hy tot sy aftrede in 1992. Jonker was die ontvanger van verskeie pryse, toekennings en eredoktorsgrade.

## Gemeentes 
Sy eerste gemeente was Johannesburg-Wes van 1955 tot 1958, sy tweede Potchefstroom-Noord van 1959 tot 1962, waar hy studenteleraar was, toe Johannesburg van 1962 tot 1965 en laastens Johannesburg-Oos, die sogenaamde Irenekerk, van 1966 tot 1968. Hy het die tweede Irenekerk se hoeksteen op 8 Augustus 1970 gelê.

## Toekennings 
* Beurs van die Unie van Suid-Afrika, 1952
* Senior beurs van die RGN, 1960
* Ad hoc-toekenning van die RGN, 1980
* British Council , 1980
* Senior beurs van die RGN, 1983
* Rapportryers-toekenning vir Teologiese Publikasie, 1980
* Credo-prys vir Teologiese Publikasies 1982
* Totius-prys vir Teologie 1990
* Andrew Murray-prys vir Teologiese Publikasies 1991 en 1997
* Doctor honoris causa van die Universiteit van Stellenbosch, 1997
* Doctor honoris causa, Universiteit van Potchefstroom, 1999
* van Wyk Louw-medalje 2001
* Doctor honoris causa, Universiteit van die Vrystaat, 2004.

## Bronne 
* Die waarheid sag, oortuigend, *Die Burger*, 11 Maart 1989.
* Bybel-Media se webtuiste.

## Eksterne skakels 
* Sy boek *"Soms kom dit later"* te koop op Bidorbuy.co.za
* Willie Jonker Digitale Argief
Vadersdag

duimnael|regs|Pa en seuns spandeer tyd saam.

**Vadersdag** is 'n dag wat vaders en vaderskap gedenk. Vadersdag word in Suid-Afrika en Nederland op die derde Sondag van Junie gevier. Die dag komplementeer Moedersdag, wat moeders en moederskap gedenk.

Mense wat die dag vier bederf gewoonlik hulle vaders op die dag. Hulle bedien soms ontbyt aan hulle pa's in die bed, doen iets saam, en/of oorhandig soms geskenke om die dag vir hulle ekstra spesiaal te maak.

## Sien ook 
* Internasionale Mannedag
* Moedersdag
Digitale objek-identifiseerder

'n **Digitale objek-identifiseerder** (of **DOI**) is 'n nommer wat gebruik word om 'n dokument permanent te identifiseer sonder om na sy ligging te verwys. As voorbeeld kan 'n unieke nommer aan 'n wetenskaplike proefskrif of artikel toegeken word en dit dan later weer gebruik word om die dokument te vind. 'n DOI-opspoorstelsel word ingespan om die huidige ligging van die dokument te bepaal. As die dokument geskuif word, word slegs die opspoorstelsel met die nuwe ligging opdateer.

## Eksterne skakels 
* Die DOI-opspoorstelsel.
DJ Ossewa

**DJ Ossewa** is 'n Afrikaanse musiekgroep. Die groepslede is Daniel Jakobus Ossewa, Vet Frik en Jerbes die Leeuboer. Raapie Knaapie, 'n gewese lid, is op 29 Augustus 2010 oorlede toe die bussie waarin hulle getoer het, op die N4-snelweg naby Brits in 'n ongeluk betrokke was.

## Diskografie 
DJ Ossewa se albums:
* Briljantjie, 2013 NEXT MUSIEK
* Geraas oppi plaas, DVD, 2012 MAROELA MUSIEK
* Nuwe CD, 2010 MAROELA MUSIEK
* Die Groot Trek - tot nou HOEZIT MUSIEK
* Manne-Wa-Lus DVD, 2009 HOEZIT MUSIEK/SELECT
* Innie Lang Gras!, 2008 HOEZIT MUSIEK/SELECT
* Die Klap Mixes CD/DVD, 2008 HOEZIT MUSIEK/SELECT
* Vannie Os Oppie Jas, 2007 HOEZIT MUSIEK/SELECT
* Heeltemal Lewendig DVD, 2006 HOEZIT MUSIEK/SELECT
* Voor Op Die Wa, HOEZIT MUSIEK/SELECT
* Boeresports, 2005 HOEZIT MUSIEK/SELECT

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* https://web.facebook.com/djossewa/
WikiLeaks

duimnael|260px|WikiLeaks-stigter Julian Assange

**WikiLeaks** is 'n internasionale organisasie sonder winsbejag wat voorgelegde dokumente publiseer wat andersins nie bekombaar sou wees nie, vanaf anonieme bronne.  Die klikwerf is in 2006 van stapel gestuur en word deur *The Sunshine Press* bestuur. Binne 'n jaar sedert die bekendstelling van die werf is daar aanspraak gemaak op 'n databasis van meer as 1,2 miljoen dokumente.  Die organisasie is skynbaar gestig deur Chinese afvalliges, sowel as joernaliste, wiskundiges en tegnoloë uit die V.S.A., Taiwan, Europa, Australië en Suid-Afrika.

WikiLeaks het 'n aantal toekennings verower, insluitende die tydskrif, *Economist*, se New Media toekenning van 2008.  In Junie 2009 is WikiLeaks en Julian Assange met Amnestie Internasionaal se UK Media toekenning vereer, vir die publikasie in 2008 van die artikel getiteld "Kenya: The Cry of Blood&nbsp;– Extra Judicial Killings and Disappearances", 'n verslag deur die Keniaanse Nasionale Kommissie vir Menseregte oor moorde deur die polisie in Kenia. In Mei 2010, het die *New York Daily News* Wikileaks gelys as een van die webwerwe wat die nuus geheel en al kan verander.

In April 2010 het WikiLeaks 'n video gepubliseer van 'n 2007-insident in Bagdad waarin verskeie Irakse burgerlikes deur V.S.A magte dood gemaak is op 'n webwerf getiteld *Collateral Murder*.  In Julie van daardie selfde jaar het WikiLeaks die *Afghan War Diary* vrygestel wat 'n samestelling van 76 900 dokumente is oor die oorlog in Afghanistan wat nie deur die Amerikaanse regering geopenbaar was nie. In Oktober het die groep 'n stel van bykans 400 000 dokumente, getiteld *Iraq War Logs*, gepubliseer in samewerking met groot kommersiële media organisasies.

Sy naam ten spyt, is WikiLeaks nie 'n wiki nie – wanneer die inligting gepubliseer is, kan dit nie deur besoekers aangepas word nie.

## Geskiedenis 
WikiLeaks het vir die eerste keer op die internet verskyn in Januarie 2007. Die webwerf beweer dat dit gestig is deur Chinese afvalliges, joernaliste, wiskundiges en tegnoloë uit die V.S.A, Taiwan, Europa, Australië en Suid-Afrika.  Die organisasie se spreekbuis sedert Januarie 2007 was Julian Assange en andere.  Assange beskryf homself as 'n lid van Wikileaks se raadgewende raad.  Nuusberigte in *The Australian* het Assange beskryf as die stigter van WikiLeaks.

## Verwysings 
## Eksterne skakels 
* Amptelike tuisblad
* Mirror-bladsye
* WikiLeaks op (voorheen Twitter)
* WikiLeaks in blogger
* WikiLeaks op Facebook
Wolgast

**Wolgast** is 'n stad in die uiterste noordooste van Duitsland. Dit maak deel uit van die administratiewe distrik Oos-Voorpommere en dien as administratiewe sentrum van die Amt Am Peenestrom, 'n munisipaliteit met nege ander nedersettings. Dit staan onder meer bekend as die geboortestad van die skilder Philipp Otto Runge (1777-1810), die grondlegger van die Romantiese skilderkuns in Duitsland. Sy geboortehuis naby die hawe, die *Rungehaus*, is in 'n museum omgeskep. 

Die plaaslike ekonomie baseer op skeepsbou en toerisme: die Middeleeuse oustad van Wolgast is in die somer 'n trekpleister vir duisende toeriste.

## Geskiedenis 
duimnael|links|*Rathaus Wolgast*
Wolgast het sy oorsprong in 'n Slawiese nedersetting wat in die 6de of 8ste eeu n.C. naby die plaaslike riviermonding ontstaan het. Die waterweë in die omgewing het handelsaktiwiteite en sodoende ook die groei van Wolgast bevorder. Later het Duitse setlaars hulle in die gebied gevestig.

In die 10de en 11de eeu was die suidelike Oosseekus reeds 'n omstrede gebied waar die destydse Oossee-groot moondhede - die Heilige Romeinse Ryk, Pole en Denemarke - hul invloed laat geld het. Maar eers met die sendingwerk en kerstening deur biskop Otto von Bamberg is die Slawiese streek rondom Wolgast tot 'n Duitse hertogdom verklaar. 

Wolgast was naas Gütskow, 'n klein graafskap, en Usedom een van slegs drie plekke waar die biskop gedurende sy tweede sendingreis in 1128 besoek afgelê het. In Wolgast het dan ook die eerste Christelike kerk, 'n houtgebou as voorganger van die huidige St.-Petrikerk, ontstaan. Omstreeks 1257 was die klein nedersetting reeds 'n Duitse stad met Slawiese voorstede.

## Verwysings
NG gemeente Randburg

duimnael|regs|170px|Ds. J.C. Combrinck, leraar van 1945 - 1947.
duimnael|regs|170px|Ds. Jasper Anthonie Hough, leraar van 1958 tot 1968.
[duimnael|regs|170px|Ds. J.P. Cronje het in 1956 leraar  geword van die dogtergemeentes [NG gemeente Fairland|Fairland en Fontainebleau, maar van 1959 af net van Fontainebleau.]]

Die **NG gemeente Randburg** (gestig as Ferndale) aan die noordwestelike kant van Johannesburg in die voorstad met dieselfde naam, is in 1944 afgestig van die moedergemeente Linden, soos trouens in 1955 ook Fairland en Fontainebleau.

Met die afstigting was die lidmaattal ietwat meer as 400, maar het teen 1952 reeds 630 getel. Die eerste leraar was prop. J.C. Combrinck wat in 1945 in die gemeente georden is. Gedurende sy bediening het die gemeente 'n ruim en doelmatige pastorie gebou. Aanvanklik is godsdiensoefeninge in 'n kerksaal gehou, wat gebou is toe die gemeente nog deel van Linden was. 

Die tweede leraar, ds. J.P. le Roux, is op 5 November 1948 bevestig.

Uiteindelik wy die gemeente sy eie kerkgebou in 1963 in, maar verkoop dit later weens die gedaanteverwisseling van die woonbuurt en bou sy huidige kerkkompleks, op die hoek van Doverstraat en Vinelaan, Ferndale, in die laat jare tagtig. In 2010 was die leraar ds. Servaas de Kock. 

## Enkele leraars 
*Jan Christoffel Combrinck, 1945 - 1947 (eerste leraar)
* Jacob Philippus le Roux, 1948 - ? (die NG Kerk se Jaarboek van 1972 dui sy aftreedatum aan as 19–)
*Jasper Anthonie Hough, 1958 - 1968
*Andries Willem Lategan Smal, 1962 - 1964 (waarna van 7 Februarie 1964 eerste leraar van dogtergemeente Randburg-Suid)
* Dirk Cornelius Grobler Fourie, 27 Januarie 1968 - 1975
*Dr. Abraham Christiaan Johannes Smit, 12 Julie 1975 - 1979
*Albert Hendrik Botha, 1979 - 1982

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Symington, Johan (et. al.), *Jaarboek van die NG Kerke*, Tydskriftemaatskappy, Kaapstad en Wellington, 1985, 1990, 1994, 2010.

## Eksterne skakels 
*Amptelike webwerf
Lys van Suid-Afrikaanse musiekgroepe

[duimnael|regs|[Battery 9 tree op in Stellenbosch tydens 2007 se Woordfees.]]
[duimnael|regs|Die [Brixton Moord en Roof Orkes in aksie.]]
[duimnael|regs|Die [Grafsteensangers kap dit uit in 2007.]]
duimnael|regs|180px|Fokofpolisiekar
duimnael|regs|180px|Die Heuwels Fantasties
duimnael|regs|180px|Ladysmith Black Mambazo

Hier volg 'n alfabetiese **lys van Suid-Afrikaanse musiekgroepe**.

## A 
* Adam
* aKing
* Akkedis
* Ashtray Electric

## B 
* Ballyhoo
* Bats
* Battery 9
* Beeskraal
* Black Noise
* BLOUKLIP
* Boargazm
* The Boys
* Brasse vannie Kaap
* Brenda Fassie
* Bright Blue
* Brixton Moord en Roof Orkes
* Broers
* Bittereinder
*Baccus Nel
*Boyoyo Boys

## C 
* Cassette
* The Cavalier
* Choppa
* Christo en Cobus
*Civil Twilight 
* Coda
* Cutt Glas
* Cutting Jade
* Die Campbells
* Cortina (musiekgroep)
* Captain & The Lady Duo.

## D 
* Ddisselblom
* Delta Blue
* Desmond & the Tutus
* Die Antwoord
* Diff-olie
* The Dirty Skirts
* DJ Ossewa
* DNA Strings
* Die Tuindwergies

## E 
* Eden
* eF-eL
*Ek, Jy en Corné
* ekhouvanjou,okay!

## F 
* Flat Stanley
* Fokofpolisiekar
* Foto na Dans
* Four Jacks and a Jill‎
* Francois & Elizabeth
* Freshlyground
* Fuzigish
*Friends With Leaves

## G 
* Gazelle
* Glaskas
* Godessa
* Grafsteensangers
* Groep Twee

## H 
* Die Helde
* Herbie en Spence
* Die Heuwels Fantasties
* Hi-5
* Hocus
* Honeymoan

## I 
* Insek

## J 
* Jan jan jan
* Johnny Clegg
* Jesse Jordan Band
* Just Jinjer

## K 
* Kadawer Dialoog
*Kaleidoskoop
* Karen Zoid
* Karma
* Die Kat Se Snor
* Klipwerf
* Klopjag
* K.O.B.U.S!

## L 
* Ladysmith Black Mambazo
* Locnville
* Lucky Dube
* Lukraaketaar

## M 
* Mahotella Queens
* Mafikizolo
* Mandoza
* Mango Groove
* Die Melktert Kommissie
* Moses Metro Man
*Mensdom

## N 
* The Narrow
* Nagligte
* Navi Redd
*New Holland
* NRG

## O 
Oudag Boereorkes

## P 
* Pateet
* Philip & Ella Kotze
* Prime Circle
* Prophet
*The Parlotones

## Q 
## R 
* Radio Kalahari Orkes
* Revolusie
* The Rockets
* Rolmodelle
* Romanz
* Ryno Velvet

## S 
* Saarkie
* Saron Gas
* Seether
* Semisane
* Shine4
* Skallabrak
* Slugs of War
* Soweto-strykkwartet
* Soweto Gospel Choir
* Soul brothers
* Spinnekop
* Spoegwolf
* Spokes Mashiyane
* Springbok Nude Girls
* Straatligkinders
* Suck
* Systraat Serenade

## T 
* Tananas
* Temple Boys CPT
* Thieve
* Touch of Class

## U 
## V 
* Van Coke Kartel
* Van Diens Af
* Van Pletzen
* VanDerDWyk
* Vertikaal
* Voël (musiekgroep)
* Volk Jou Ook

## W 
* Wasserfall
* Watershed
* Winterstasie
* Wonderboom
* Wrestlerish

## X 
* X4

## Y 
## Z 
* Zinkplaat

## Sien ook 
* Lys van Suid-Afrikaanse musikante
Karlien van Jaarsveld

**Karlien van Jaarsveld** (21 Desember 1985, Paarl) is 'n Afrikaanse sangeres en skrywer. Haar debuutalbum, *As die Gordyn Val*, is in 2010 uitgereik. Sy was vroeër lid van die rockgroep Revolusie, maar het teen die einde van 2008 daaruit bedank.

## Biografie 
Karlien van Jaarsveld is die oudste van drie kinders. Haar broer, Bobby van Jaarsveld, is ook 'n sanger.

Sy het in 2005 saam met Bobby van Jaarsveld begin optree as sy kitaarspeler en agtergrondsangeres. Sy het ook 'n duet saam met Bobby gesing op sy eerste album. Karlien het omstreeks 2006 besluit om haar eie koers in te slaan en het toe 'n rockgroep gestig, Revolusie. Sy was die stigter en hoofsangeres van dié groep. Rockmusiek was altyd in haar bloed en sy het die twee jaar saam met Revolusie beskou as 'n uitstekende leerskool.

Karlien het egter in Oktober 2008 besluit om 'n sololoopbaan te volg en het Revolusie verlaat.

Johan Vorster Songs het Karlien as kunstenaar ingeneem. Karlien se album **“Jakkals Trou Met Wolf Se Vrou”** is uitgereik. Twee video's is ook geskiet van “Beter as Liefde” en “Jakkals Trou met Wolf se Vrou”. Die album se verkope het platinumstatus bereik.

Karlien het verskyn in die Afrikaanse fliek Platteland saam met Steve Hofmeyr, Bok van Blerk, Jay en Lianie May. Sy speel die rol van 'n parmantige matriekdogter.

Karlien was getroud met die voormalige Springbok en Blou Bul Derick Hougaard. Sy het einde 2013 die lewe geskenk aan tweelingseuns. Die liedjie "Daniël en Eliah" op haar album, My Hartjie, is aan hulle opgedra. Sy is weer getroud met Joe Breytenbach, 'n voormalige rugbyspeler. Hul eersteling, 'n dogter genaamd Elah, is op 7 Oktober 2017 gebore. Op 1 April 2020 is hul seuntjie, Johannes Samuel, gebore.

## Pryse en benoemings 
**Karlien is in 2011 vir drie Huisgenoot Tempotoekennings benoem:**
* Beste nuweling,
* Beste popalbum
* Beste vroulike kunstenaar
waarvan sy beste nuweling gewen het.

'''Karlien is benoem vir 'n Ghoema-toekenning in die volgende kategorieë:'*
* Beste vroulike kunstenaar;
* Liedjie van die jaar vir “Jakkals Trou met Wolf se Vrou”,
* Musiekvideo van die jaar vir “Jakkals Trou met Wolf se Vrou”,
* Album van die jaar vir “Jakkals Trou met Wolf se Vrou”,
* Beste popalbum met “Jakkals Trou met Wolf se Vrou”, waarmee sy "beste vroulike kunstenaar", "musiekvideo van die jaar" en "beste popalbum" gewen het.

## Diskografie 
* 2010: *As die gordyn val*
* 2011: *Jakkals Trou met Wolf se Vrou*
* 2013: *Uitklophou*
* 2015: *My hartjie*
* 2017: *Sing vir liefde*

## Filmografie 
* 2011: *Platteland*
* 2013: *As jy sing*

## Teater 
* 2015: *Aspoestertjie*

## Bibliografie 
* *Karlien kan nie kook nie''

## Sien ook 
* Lys van Suid-Afrikaanse musikante

## Eksterne skakels 
* Karlien se amptelike webwerf
* Karlien se Facebook webwerf
* Karlien se Twitter skakel

## Verwysings
Quang Binh

150px|regs|duimnael|Quang Binh

**Quang Binh**, Viëtnamees: *Quảng Bình*, is 'n Viëtnamese provinsie. Quang Binh het sowat 858&nbsp;000 inwoners (2008) en 'n oppervlakte van 8&nbsp;066 km². Die hoofstad is Dong Hoi.
Revolusie (musiekgroep)

: ''Vir rewolusie, 'n skielike en radikale omslag of verandering, sien Rewolusie.''

**Revolusie** is 'n Afrikaanse rockgroep wat in 2006 deur Karlien van Jaarsveld (hoofsanger) gestig is, maar sy bedank in 2008 uit die groep. Die ander groeplede is Claud Samuel (hoof kitaarspeler), Rod Amsterdam (tromme) en Pieter de Jager (bas).

## Diskografie 
* 2008: *Revolusie* EP

## Sien ook 
* Lys van Suid-Afrikaanse musiekgroepe

## Eksterne skakels 
* Revolusie se myspace-blad

## Verwysings
Beauvechain

**Beauvechain** (Wallonies: *Bôvetchén*, Nederlands: *Bevekom*) is 'n Belgiese dorp en munisipaliteit in die Walloniese provinsie Waals-Brabant. Die munisipale gebied het sowat 7&nbsp;000 inwoners (2011) en 'n oppervlakte van 31&nbsp;km².

Beauvechain lê teen die grens met die provinsie Vlaams-Brabant. In die noordweste grens die munisipaliteit aan die Meerdaalbos. In die suide van die munisipaliteit lê 'n militêre vliegveld (Engelse naam *Beauvechain Air Base*).

## Plekke 
Plekke in die munisipale gebied van Beauvechain:
Beauvechain (dorp), Hamme-Mille, L'Écluse (Sluizen), La Bruyère, Nodebais en Tourinnes-la-Grosse (Deurne).

## Eksterne skakels 
*  Die amptelike webwerf van die munisipaliteit
NG gemeente Crosby

[duimnael|200px|Ds. Theunis Botha, leraar van 1947 tot [18 November 1984.]]
duimnael|links|300px|Die kerkgebou, begin 2018.
170px|regs|duimnael|Ds. Theunis Botha in 1957.
duimnael|regs|270px|Die kerksaal, die Theunis Bothasaal, genoem na die eerste predikant.
duimnael|regs|300px|Die kerkgebou omstreeks 1970.

Die **NG gemeente Crosby** was 'n gemeente van die Nederduitse Gereformeerde Kerk in die voorstad Crosby in die weste van Johannesburg.

Die gemeente het op 6 Augustus 1946 met 500 lidmate en 22 kerkraadslede van die moedergemeentes Johannesburg-Wes (wat toe self net twee jaar oud was) en Langlaagte afgestig. Die gemeente het geen gebou of plek vir samekoms gehad nie, maar wel Johannesburg-Wes se pastorie bekom omdat dit binne die grense van die nuwe gemeente gestaan het.

Op uitnodiging van Johannesburg-Wes besluit die gemeente dat lidmate saam met die moedergemeente in sy kerkgebou sou aanbid totdat Crosby sy eie geboue kon oprig. Dié samewerking was besonder geslaagd en geseënd. Die groot taak van die leraar, kerkraad en lidmate was uiteraard die oprigting van 'n eie kerkgebou. Op 14 April 1947 begin hulle 'n boufonds en reeds in Maart 1948 begin die gemeente met die bou van 'n kerk, wat op 7 Mei 1948 ingewy is en £14&nbsp;000 gekos het.

Eers nadat die derde beroep uitgebring is, kon die gemeente sy eerste leraar, prop. Theunis Botha, op Saterdag 22 Februarie 1947 bevestig. Hy sou die gemeente meer as 40 jaar dien.

Terwyl sewe omliggende gemeentes deur die jare in die NG gemeente Vergesig verenig het, het Crosby steeds afsonderlik voortbestaan, hoewel herderloos en in 2011 met net 18 doop- en 138 belydende lidmate, vergeleke met 170 doop- en 550 belydende lidmate in 1985. Geografies was Crosby een van die kleinste gemeentes in die land, naamlik 400 by 800 meter. Die laaste erediens in die kerkgebou is gehou op Sondag 6 Augustus 2023.

## Ligging 
Die kerkgebou is geleë in Kilmorelaan in Crosby.

## Enkele leraars 
* Theunis Botha, 1947 – 18 November 1984, toe hy sy emeritaat aanvaar
* Christiaan Christoffel Johannes Olivier, 19 Mei 1989–1996

## Getal lidmate 
* 1973: doop 378, belydend 895
* 1979: doop 331, belydend 794
* 1985: doop 170, belydend 550
* 1990: doop 191, belydend 545
* 1994: doop 149, belydend 412
* 2006: doop  34, belydend 220
* 2011: doop  18, belydend 138
* 2016: doop 9, belydend 87
* 2021: doop 7, belydend 74
## Verwysings 
## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Symington, Johan (et. al.), *Jaarboek van die NG Kerke*, Tydskriftemaatskappy, Kaapstad en Wellington, 1985, 1990, 1994, 2010.
Brusselse Hoofstedelike Gewes

300px|thumb|Kaart van die Brusselse Hoofstedelike Gewes

Die **Brusselse Hoofstedelike Gewes** of die *Gewes Brussel-Hoofstad* (Nederlands: *Brussels Hoofdstedelijk Gewest*, Frans: *Région de Bruxelles-Capitale*, Duits: *Region Brüssel-Hauptstadt*) is een van die drie Belgiese geweste. Die gewes het 'n bevolking van meer as 1.2 miljoen (2023) en 'n oppervlakte van 162&nbsp;km². Die hoofstad is Brussel. Die amptelike tale is Frans en Nederlands. Die gewes het nie provinsies nie en word omgewe deur die provinsie Vlaams-Brabant van die Vlaamse Gewes.

In die suidooste van die Brusselse Hoofstedelike Gewes lê die Zoniënwoud (Frans: Forêt de Soignes), 'n uitgestrekte en oue bos.

## Politiek 
### Parlement van die Brusselse Hoofstedelike Gewes 
Die Brusselse Parlement fungeer as die wetgewende liggaam van die Hoofstedelike Gewes. Ten opsigte van bevoegdhede wat onder die Gewes se bevoegdhede val, berei afgevaardigdes wette voor, en debatteer en stem daaroor. Die Brusselse parlement keur die gewestelike begroting goed en oefen die beheer oor die regering van die Hoofstedelike Gewes uit. So kan 'n mosie van wantroue teen ministers en staatssekretarisse ingestel word.

Die parlement het 89 lede wat in 'n algemene verkiesing vir 'n ampstermyn van vyf jaar deur alle Belgiese volwassenes gekies word wat in een van die miunisipaliteite van die Brusselse Hoofstedelike Gewes woonagtig is. Die afgevaardigdes is volgens taal in twee groepe verdeel en word volgens proporsionele kandidatelyste verkies: 72 afgevaardigdes deur Franssprekende en 17 deur Nederlandssprekende kiesers.

Die lede van die regering word net soos die staatssekretarisse deur die parlement verkies. Hulle moet self afgevaardigdes wees en word ná hul verkiesing deur hul opvolgers op die kandidatelys as afgevaardigdes vervang.

### Bevoegdhede 
Net soos die Vlaamse en Waalse Geweste het die Brusselse Hoofstedelike Gewes bevoegdhede ten opsigte van
* stedelike ontwikkeling (stadsbeplanning, stedelike vernuwing, eiendomsbeleid, beskerming van monumente) en behuising,
* omgewingsake, water en natuurbewaring,
* ekonomie (ekonomiese ontwikkeling en uitbreiding, buitelandse handel) en arbeidswetgewing,
* energiebeleid
* vervoer,
* openbare dienste,
* plaaslike bestuur (munisipaliteite, munisipale verenigings, godsdienste),
* buitelandse betrekkinge en
* wetenskaplike navorsing.

Die Franse en Nederlandse Gemeenskappe se kommissies oefen bevoegdhede ten opsigte van kultuur, onderwys, sport en sosiale uitkerings op die gebied van die Brusselse Hoofstedelike Gewes uit.

## Administratiewe arrondissement 
Die Brusselse Hoofstedelike Gewes het slegs een administratiewe arrondissement:
* Arrondissement Brussel-Hoofstad / Arrondissement administratif de Bruxelles-Capitale

## Munisipaliteite 
Die Brusselse Hoofstedelike Gewes bestaan uit negentien munisipaliteite:
500px|links

## Verwysings 
## Eksterne skakels 
*      Die amptelike webwerf van die Brusselse Hoofstedelike Gewes
Julian Assange

duimnael
**Julian Paul Assange** (gebore 3 Julie 1971 in Townsville, Queensland) is 'n Australiese joernalis, publisis, Internet-aktivis en voormalige rekenaarprogrammeerder. Hy is die hoofredakteur en woordvoerder van die Internetorganisie WikiLeaks.

Assange het opspraak gemaak nadat WikiLeaks einde 2010 geheime diplomatieke dokumente van die Verenigde State van Amerika op die Internet gepubliseer het, en omdat hy beskuldig is van aanranding op twee Sweedse vroue. Vanweë die laaste is hy op 7 Desember 2010 in Engeland vasgetrek.

Nadat hy sy appèl teen die lasbrief verloor het, het hy borgtog verbreek en in Junie 2012 by die Ambassade van Ecuador in Londen geskuil.  Hy is in Augustus 2012 deur Ecuador asiel toegestaan op grond van politieke vervolging en vrees dat hy aan die Verenigde State uitgelewer kon word. Hy het in 2013 vir die Australiese Senaat gestaan en die WikiLeaks-party geloods, maar kon nie 'n setel wen nie. Sweedse aanklaers het die ondersoek in 2019 laat vaar.

Op 11 April 2019 is Assange se asiel teruggetrek na 'n reeks geskille met Ecuadoriaanse owerhede. Die polisie is na die ambassade genooi en hy is gearresteer. Hy is skuldig bevind aan die oortreding van die Borgwet en tot 50 weke tronkstraf gevonnis. Die Amerikaanse regering het 'n aanklag onthul waarin Assange aangekla word van sameswering om rekenaarindringing te pleeg wat verband hou met die inligting lekkasies wat deur Chelsea Manning voorsien is. In Mei 2019 en Junie 2020 het die Amerikaanse regering nuwe aanklagte teen Assange ontseël en hom daarvan aangekla dat hy die Spioenasiewet van 1917 oortree het en beweer het dat hy met kuberkrakers saamgesweer het.Assange is van April 2019 tot Junie 2024 in die HM Prison Belmarsh in Londen opgesluit, aangesien die Amerikaanse regering se uitleweringspoging in die Britse howe betwis is.

Op 24 Junie 2024 het hy ingestem tot 'n pleitooreenkoms en sy skuld erken op 'n spioenasie-aanklag van sameswering om geklassifiseerde Amerikaanse nasionale verdedigingsdokumente te bekom en bekend te maak, om verdere gevangenisstraf te vermy. Volgens die bepalings van die ooreenkoms sal die aanklaers van die Amerikaanse departement van justisie 'n vonnis eis wat hom onmiddellik vrylaat.

## Verwysings 
## Eksterne skakels
Coetzee

**Coetzee** of **Coetsee** is 'n Afrikaanse van wat algemeen in Suid-Afrika onder Afrikaners voorkom. Die stamvader van hierdie van in Suid-Afrika was Dirk Coetsee (gebore 1655), wat in 1679 by die Kaap aangeland het. Hy woon vir vier jare aan die Kaap toe hy na Stellenbosch verhuis. Hy was na 1685 in kerklike bediening, eers as diaken en later as ouderling, en na 1687 sit hy in die kollege van heemrade. In 1706 word hy kaptein van die Stellenbosch-infanterie. In 1682 versoek hy en kry van Simon van der Stel eiendom wat later as Coetsenburg bekend sou staan, geleë digby die dorp Stellenbosch. Ook het hy 'n stuk bouland in Jan Jonker's Hoek, onder die groot berg, genaamd Assagai Bosch. Hy was getroud met Sara van der Schulp.

## Coetzee 
* Abel Coetzee, (1906–1975), professor in Afrikaanse Taal- en Volkskunde.
* Aletta Coetzee, (1894–1978), eggenote van prof. J. Chris Coetzee.
* Allister Coetzee, (gebore 1963), Suid-Afrikaanse professionele rugbyafrigter.
* Ampie Coetzee, (1939–2020), professor in Afrikaans-Nederlands en uitgewer.
* Blaar Coetzee, (1914–1974), Suid-Afrikaanse politikus, ambassadeur, koerantman, sakeman en boer.
* Charl Coetzee, Suid-Afrikaanse gholfspeler.
* Christo Coetzee, (1893–1989), Suid-Afrikaanse skilder.
* Christoffel Coetzee (1945–1999), Suid-Afrikaanse joernalis en dosent.
* Deon Coetzee, (gebore 1962), Suid-Afrikaanse akteur.
* Dirk Coetzee, (1945–2013), bevelvoerder van 'n koverte polisie-eenheid.
* Frans Coetzee, Afrikaanse joernalis en skrywer.
* George Coetzee, Suid-Afrikaanse gholfspeler.
* Gerrie Coetzee, (1955-2023), Suid-Afrikaanse bokser.
* Gert Hendrik Jacobus Coetzee, ’n Boeresoldaat in die Tweede Vryheidsoorlog.
* Izak Coetzee, (1905–onbekend), Afrikaanse joernalis en skrywer.
* Jana Coetzee, (1927–2012), Afrikaanse skrywer.
* Japie Coetzee, (gebore 1931), skrywer van Afrikaanse jeugverhale.
* Johan Coetzee, Suid-Afrikaanse toneelspeler.
* John Coetzee, skrywer van veral historiese jeugverhale.
* J.M. Coetzee, (gebore 1940), Suid-Afrikaans-gebore skrywer.
* J.V. Coetzee, (1891–1952),  predikant in die Gereformeerde Kerke in Suid-Afrika.
* J. Chris Coetzee, (1893–1989), professor en rektor van die PU vir CHO.
* Marcell Coetzee, (gebore 1991), Springbokrugbyspeler.
* Nico Coetzee, (1991–2003), Afrikaanse digter.
* Petrus Coetzee, (1885–1975), leraar in die Nederduitse Gereformeerde Kerk.
* Renata Coetzee, (1930–2018), kenner van tradisionele voedselkulture van Suid-Afrikaners.
* Robbie Coetzee, (gebore 1989), rugbyspeler van die Goue Leeus.
* Sophie Coetzee, (1918–onbekend), Afrikaanse dramaturg.
* Sybel Coetzee, Suid-Afrikaanse aktrise.
* Tansey Coetzee, (gebore 1984), Suid-Afrikaanse skoonheidskoningin.

* Een Voortrekker, Cornelis Coetzee, het aan die Slag van Bloedrivier deelgeneem.

## Coetsee 
* Kobie Coetsee, (19 April 1931 - 29 Julie 2000), Suid-Afrikaanse prokureur en politikus.

## Geografie in Suid-Afrika 
### Berge 
* Coetzeesberg in die Noord-Kaap
* Coetzeesberge in die Oos-Kaap

### Plekke 
* Coetzenburg
* Coetzenburg-stadion (sportveld in Stellenbosch)
* Zeerust (oorspronklik *Coetzee se Rust*)

## Bronne 
*
Kevin Leo

**Kevin Leo** (gebore 18 Augustus 1971 in Rustenburg) is 'n Suid-Afrikaanse sanger wat opera- en ligte Afrikaanse liedjies sing. Hy tree ook gereeld saam met Jakkie Louw op onder die verhoognaam *Jakkals en Leo*; en saam met Mathys Roets en Danie Niehaus as *Drie van die Bestes*. Hy is bekend vir treffers soos *Se C´est la vie*, *Ek sal jou nooit vergeet* en *Liewe broer*.

In 1994 dring hy deur tot die finale rondte van die Crescendo-kompetisie in die afdeling mansvokaal.

Leo neem in Junie 2006 aan die internasionale operakompetisie *Valsesia Musica* in die Piëmontese Valsesia-Alpevallei in Italië deel en behaal die vierde plek. Tydens die wennerskonsert is Leo as *Pavarotti Pocco* of *Klein Pavarotti* voorgestel.

## Albums 
* Sentimental Christmas
* Sentimental Duets
* Se, C'est La Vie
* VOiCE, 2003
* Met Die Treffers
* Se, C'est La Vie, 1999
* Jy's Ongelooflok
* Gé - Lied van my lewe
* XXI - Gospel Album

## Filmografie 
* Pretville, 2012
* Ek lief jou, 2011
* Liefling, 2010

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* Leo se amptelike webtuiste
Anderlecht

**Anderlecht** is 'n Belgiese stad en munisipaliteit in die Brusselse Hoofstedelike Gewes. Die munisipale gebied het sowat 108&nbsp;000 inwoners (2011) en 'n oppervlakte van 18&nbsp;km². Die amptelike tale is Nederlands en Frans.

Dit is 'n ou plek, Anderlecht word al omstreeks 1050 in geskrifte genoem.

Die munisipaliteit beskik oor 'n belangrike voetbalklub, die RSC Anderlecht.

## Eksterne skakels 
*   Die amptelike webwerf van die munisipaliteit
Alvin Bruinders

**Alvin Bruinders** (gebore in 1975) is 'n Afrikaanse akteur, komediant, seremoniemeester, radio-omroeper en sanger. Hy is veral bekend vir sy rolle in TV-programme soos *Vetkoekpaleis*, *Gautengaleng*, *Stoute Boude* en *Andries Plak* (SAUK2, deur PG du Plessis geskryf).

Hy was in 2002 in 'n ernstige motorongeluk en moes verskeie operasies ondergaan. Daar is onder meer staalpenne in sy arm geplaas om die gebruik van een van sy hande te behou.

Bruinders is op 16 Desember 2006 met die sangeres Anrika in die eg verbind.

## Diskografie 
* Kom Jol Saam Met My
* Die Stoutgat 1
* From The Heart

## Filmografie 
* *Molly en Wors die Movie*, 2013 as Melvin
* *Vetkoekpaleis*, TV-reeks, as die verkeerskonstabel
* *Gautengaleng*
* *Vir Beter of Baie Beter*, TV-reeks as Colin, die buurman
* *Andries Plak*

## Verwysings
Tzipi Hotovely

**Tzipora (Tzipi) Hotovely**, Hebreeus: צפורה (ציפי) חוֹטוֹבֵלי , (gebore 2 Desember 1978 in Rehovot) is 'n voormalige Israelse politikus wat aan die Likoed-party behoort. Sedert Augustus 2020 dien sy as Israel se eerste vroulike ambassadeur in die Verenigde Koninkryk.

Van Februarie 2009 tot Julie 2020 was sy 'n lid van die Knesset gewees. Sy was die jongste verkose lid van die 18de Knesset gewees. In Maart 2013 was sy aangestel as 'n adjunk-minister in die Netanyahu III-kabinet. In Mei 2015 was sy aangestel as adjunk-minister vir buitelandse sake in die Netanyahu IV-kabinet. In Januarie 2020 was sy in dieselfde kabinet aangestel as minister van diasporasake. In die Netanyahu-Gantz-kabinet was sy van Mei tot Augustus 2020 minister van gemeenskapssake gewees.

Hotovely het in die regte studeer aan die Bar-Ilan-Universiteit en die Tel Aviv-Universiteit. Verder het sy aan twee seminaries Judaïsme gestudeer. As student was sy 'n lid van die Wêreldunie van Joodse studente (World Union of Jewish Students) gewees en het sy 'n byeenkoms van die WUJS in Suid-Afrika bygewoon. Sy het ook 'n byeenkoms van die Wêreld Bnei Akiva, die grootste Sionistiese jeugorganisasie, in Parys bygewoon.

Sedert 2006 skryf sy rubrieke vir die Maariv-koerant. Ook tree sy op in politieke debatte op die Israelse televisie.

Sy het 'n regs-Judaïstiese oortuiging en is teen die stigting van 'n Palestynse staat. Haar verkryging van 'n setel in die Knesset het sy as goddelike voorsienigheid beskou.

Tzipi Hotovely is getroud en het in Rehovot gewoon. Haar ouers kom uit Georgië.

## Verwysings 
## Eksterne skakels 
*   Amptelike webwerf
*  Tzipi Hotovely, Knesset-webwerf
*  Tzipi Hotovely, Deputy Minister of Foreign Affairs, lewensloop op die webwerf van die Israelse Ministerie van Buitelandse Sake.

[300px|links|duimnael|Tzipi Hotovely met die Amerikaanse ambassadeur [David M. Friedman (2017)]]
Aalst, Oos-Vlaandere

**Aalst** (Frans: *Alost*) (Brabants: Oilsjt) is 'n Belgiese stad en munisipaliteit in die Vlaamse provinsie Oos-Vlaandere. Die munisipale gebied het sowat 83&nbsp;000 inwoners (2014) en 'n oppervlakte van 78&nbsp;km².

Die Dender-rivier vloei deur die stad. Aalst is 13&nbsp;km van Dendermonde af.

Aalst se tweelingstad in Suid-Afrika is Worcester.

## Besienswaardighede 
* Sint-Martinuskerk met skildery van Peter Paul Rubens
* 't Gasthuys, Stedelijk Museum Aalst in die *Oud-Hospitaal*

## Geboortes 
* Dirk Martens (ca. 1446-1534)
* Pieter Coecke van Aelst (1502-1550), skilder 
* Adolf Daens (1839-1907), politikus 
* Valerius De Saedeleer (1867-1941), skilder 
* Franz Cumont (1868-1947), argeoloog
* Louis Paul Boon (1912-1979), skrywer
* Pieter De Bruyne (1931-1987), argitek 
* Odilon Mortier (1931), akteur 
* Frans Fransaer (Moorsel, 1934 - 2010) digter, skrywer 
* Chris Boni (1936), aktrise 
* Jef Vermassen (1947), advokaat
duimnael|250 px| regs|Sint- Martinuskerk
duimnael|Die Begijnhofkerk

## Eksterne skakels 
*  Die amptelike webwerf van die munisipaliteit
*
Genk

**Genk** is 'n Belgiese stad en munisipaliteit in die middel van die Vlaamse provinsie Limburg en het 'n oppervlakte van 88&nbsp;km² en sowat 65&nbsp;000 inwoners (2011).

Die Provinsiale Domein Bokrijk is in Genk geleë. Dit herberg 'n opelugmuseum en 'n bostuin.

## Plekke 
Plekke in die munisipale gebied van Genk:
Bokrijk, Boxbergheide, Bret-Gelieren, Driehoeven, Genk-Centrum, Hoevezavel, Kolderbos, Langerlo, Nieuw Texas, Nieuwe Kempen, Sledderlo, Termien, Vlakveld, Waterschei, Winterslag en Zwartberg.

## Geboortes 
* Jan Jambon (1960), politikus (eerste minister van Vlaandere sedert 2019)

## Eksterne skakels 
*  Die amptelike webwerf van die munisipaliteit
Rehovot

**Rehovot** of *Rechovot* - 'uitgestrekte plek', Hebreeus: רחובות , Arabies: رحوفوت , is 'n Israeliese stad en munisipaliteit in die Sentrale distrik. Die munisipale gebied het 138&nbsp;000 inwoners (2017) en 'n oppervlakte van 23&nbsp;km². Die stad is in 1890 deur Poolse Jode gestig.

Belangrike geboue is die Weizmann Instituut vir Wetenskap, die Kaplan-siekehuis en die landbou-fakulteit van die Hebreeuse Universiteit van Jerusalem. Danksy die Weizmann Instituut is daar baie inligtingstegnologie-ondernemings. Daar word ook baie lemoene gekweek.

Sedert 2009 is Rahamim Malul (Shas) burgemeester van die munisipaliteit.

## Geboortes 
* Tzipi Hotovely (1978), joernalis, politikus en diplomaat

## Sterftes 
* Olga Kirsch (1924-1997), Afrikaanse digter

## Eksterne skakels 
*  Die amptelike webwerf van die munisipaliteit
*  Rehovot , inligting oor Rehovot

## Verwysings
Alberto Gilardino

**Alberto Gilardino** (gebore 5 Julie 1982 in Biella) is 'n Italiaanse wêreldbeker-bekroonde sokkerspeler wat as 'n aanvaller vir die Liga A-klub AC Fiorentina en die Italiaanse nasionale sokkerspan speel.

Gilardino begin sy loopbaan by Piacenza en speel sy eerste wedstryd in Liga A in die 1999-2000 seisoen.

## Loopbaan 
## Verwysings
La Louvière

**La Louvière** (Pikardies en Wallonies: *El Lovire*) is 'n Belgiese stad en munisipaliteit in die Waalse provinsie Hainaut. Die munisipale gebied het 'n oppervlakte van 64&nbsp;km² en sowat 78&nbsp;000 inwoners (2011).

Vroeër was La Louvière 'n gehug van Saint-Vaast gewees, maar danksy die Industriële Revolusie (die steenkool-ondernemings) het La Louvière sterk gegroei en in 1869 'n munisipaliteit geword.

## Plekke 
Plekke in die munisipale gebied van La Louvière:
Besonrieux, Boussoit, Haine-Saint-Paul, Haine-Saint-Pierre, Houdeng-Aimeries, Houdeng-Gœgnies, La Louvière (stad), Maurage, Saint-Vaast, Strépy-Bracquegnies en Trivières.

## Eksterne skakels 
* Die amptelike webwerf van die munisipaliteit
Cornelis Bertie Brink

duimnael|regs|300px|Ds. en mev. Brink by die bekende Johannesburgse geneesheer dr. I.P. Schabort (derde van links) en dié se eggenote (tweede van links).
regs|300px|duimnael|Ds. Brink en sy gesin, omstreeks 1947.

Ds. **Cornelis Bertie Brink** (13 November 1901 distrik Ceres tot 8 Februarie 1972 Johannesburg) het onder meer as leraar in die Nederduitse Gereformeerde Kerk 'n leidende rol gespeel in die Afrikanergemeenskap van die Goudstad en as moderator van die Transvaalse Sinode (1951 tot 1957) in die land se kerklike lewe. Hy het hom as een van die Kerk se sterkste leiers laat ken.

Brink kry sy teologiese opleiding aan die Kweekskool op Stellenbosch en word einde 1927 tot die bediening toegelaat as hulpleraar van ds. A.J. Louw op Heidelberg, Transvaal. Daarna bedien hy Dullstroom (1928), Witbank (1934) en van 1945 af Johannesburg (Braamfontein). Oral bou hy die gemeentes op deur harde werk en verstandige optrede. In Johannesburg beywer hy hom veral vir die onderwys van Afrikaanse leerders. 

Hy tree ook al meer in die Transvaalse Sinode op die voorgrond, sodat hy in 1944 aktuarius, in 1948 assessor en in 1951 moderator word. Van 1953 tot 1955 dien hy as voorsitter van die Raad van die Kerke en in 1959 word hy ook tot moderator van die Suid-Transvaalse Streeksinode verkies. In 1959 aanvaar Brink die benoeming as Sendingsekretaris van Noord-Transvaal, maar bly net 'n kort ruk in die amp omdat 'n breinoperasie hom in 1963 verplig om af te tree. Hy verrig egter nog hulpdiens in verskeie gemeentes en in 1968 word hy weer assessor, dié keer van die Suid-Transvaalse Sinode.

Hy het die kerk tydens verskeie geleenthede in die buiteland verteenwoordig. Dié Bolandse seun, "wat sy hele bediening in die Transvaal deurgebring het, was 'n begaafde leier, 'n helder denker en 'n boeiende prediker - inderdaad 'n gawe van God aan die Kerk".

## Verwysings
NG gemeente Mayfair

duimnael|regs|230px|Die kerkgebou, begin 2018. Dis reeds jare lank die hookantoor van Blind SA.

duimnael|regs|180px|Ds. Z.A.N. van den Heever, eerste leraar.

[duimnael|regs|270px|Ds. J.N. Botha het die kerkgebou se hoeksteen op [3 Mei 1952 gelê toe Mayfair nog deel was van die moedergemeente Fordsburg.]]

Die **NG gemeente Mayfair** het in 1953 afgestig van die NG gemeente Fordsburg, waarvan die kerkgebou ook in die Johannesburgse voorstad Mayfair was, maar is in 1976 weer by die moedergemeente ingelyf.

Ds. Z.A.N. van den Heever het in 1953 as eerste leraar van Mayfair van die moedergemeente af oorgekom. Hy bly in die gemeente tot hy in 1969 na Rhodesië vertrek. Die tweede en laaste leraar was ds. J.C. Krüger, wat Van den Heever opvolg en aanbly tot inlywing by die moedergemeente.

Anders as al die ander geboue van die NG kerk in die omgewing wat óf aan ander Christelike kerke of Islamitiese instellings verkoop of verhuur word, huisves Mayfair se ou kerkgebou al sedert 1979 die vereniging Blind SA. Die gebou was uniek in dié opsig dat die saal bo-op die kerk was.

## Ligging 
Die kerkgebou, ontwerp deur die argitekte Leendert Geers, is geleë in Agstelaan in Mayfair.

## Enkele leraars 
* Zacharias Andreas Neethling (Sakkie) van den Heever, 1953–1969 (eerste leraar)
* Johannes Christiaan Krüger, 19 April 1969–1976 (laaste leraar)

## Verwysings